CELEX: 32020R1129
Language: hu
Date: 2020-07-30 00:00:00
Title: A Tanács (EU) 2020/1129 végrehajtási rendelete (2020. július 30.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

31.7.2020   
               
               
                  HU
               
               
                  Az Európai Unió Hivatalos Lapja
               
               
                  L 247/5
               
            
         A TANÁCS (EU) 2020/1129 VÉGREHAJTÁSI RENDELETE
         (2020. július 30.)
         a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 tanácsi rendeletre (1) és különösen annak 47. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 30-án elfogadta az (EU) 2017/1509 rendeletet.
                  
               
                     (2)
                  
                  
                     A Tanács az (EU) 2017/1509 rendelet 47a. cikke (1) bekezdésének megfelelően felülvizsgálta a jegyzékbe vett személyeknek és szervezeteknek az említett rendelet XV., XVI., XVII. és XVIII. mellékletében foglalt jegyzékét.
                  
               
                     (3)
                  
                  
                     A Tanács megállapította, hogy az (EU) 2017/1509 rendelet XV. és XVI. mellékletében foglalt jegyzékekben szereplő minden személlyel és szervezettel szemben fenn kell tartani a korlátozó intézkedéseket, valamint hogy tizenkilenc személy esetében az indokolást, öt személy és két szervezet esetében pedig az azonosító adatokat naprakésszé kell tenni, továbbá hogy a XV. mellékletben az azonosító adatokat ki kell egészíteni az abban felsorolt valamennyi természetes személy nemével.
                  
               
                     (4)
                  
                  
                     Az (EU) 2017/1509 rendelet XV. és XVI. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/1509 rendelet XV. és XVI. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. július 30-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 224., 2017.8.31., 1. o.
         
      
      
         
            MELLÉKLET
            
               1.   
               Az (EU) 2017/1509 rendelet XV. mellékletében, az a. rész („A 34. cikk (4) bekezdésének a) pontjával összhangban jegyzékbe vett természetes személyek”) 1–27. bejegyzésének helyébe a következő lép:
               
                            
                        
                        
                           Név (és esetleges névváltozatok)
                        
                        
                           Azonosító adatok
                        
                        
                           A jegyzékbe vétel dátuma
                        
                        
                           A jegyzékbe vétel okai
                        
                     
                           „1.
                        
                        
                           CHON Chi Bu
                           (CHON Chi-bu)
                        
                        
                           Neme: férfi
                        
                        
                           2009.12.22.
                        
                        
                           Az Általános Atomenergetikai Hivatal (General Bureau of Atomic Energy) tagja, a Jongbjon korábbi műszaki igazgatója. Fényképek alapján egy szíriai atomerőműhöz köthető, mielőtt azt Izrael 2007-ben lebombázta.
                        
                     
                           2.
                        
                        
                           HYON Chol-hae
                           (más néven: HYON Chol Hae)
                        
                        
                           Születési idő: 1934.8.13.
                           Születési hely: Manchuria, China
                           Neme: férfi
                        
                        
                           2009.12.22.
                        
                        
                           2016 áprilisa óta a Koreai Néphadsereg (Korean People’s Army) vezérőrnagya. A Koreai Néphadseregért (Korean People’s Army) felelős korábbi miniszterhelyettes, a Koreai Néphadsereg (Korean People’s Army) általános politikai osztályának korábbi igazgatóhelyettese (a néhai Kim Jong-Il katonai tanácsadója). A Koreai Munkáspárt Központi Bizottságának (Workers’ Party of Korea Central Committee) tagjává választották a Koreai Munkáspárt (Workers’ Party of Korea) 2016. májusi hetedik kongresszusán, melyen a Koreai Munkáspárt elfogadta a KNDK nukleáris programjának folytatásáról szóló határozatot.
                        
                     
                           3.
                        
                        
                           O Kuk-Ryol
                           (más néven: O Kuk Ryol)
                        
                        
                           Születési idő: 1930.1.7.
                           Születési hely: Jilin Province, China.
                           Neme: férfi
                        
                        
                           2009.12.22.
                        
                        
                           A Nemzeti Védelmi Bizottság (National Defence Commission) korábbi elnökhelyettese, amely Államügyi Bizottsággá (State Affaires Commission, SAC) történő átalakítását megelőzően a KNDK egyik kulcsfontosságú szerve volt honvédelmi ügyekben; a nukleáris és ballisztikai programhoz szükséges csúcstechnológia külföldről történő beszerzését felügyelte. A Koreai Munkáspárt Központi Bizottságának (Workers’ Party of Korea Central Committee) korábbi, a Koreai Munkáspárt (Workers’ Party of Korea) 2016. májusi hetedik kongresszusán megválasztott tagja, melyen a Koreai Munkáspárt (Workers’ Party of Korea) elfogadta a KNDK nukleáris programjának folytatásáról szóló határozatot.
                        
                     
                           4.
                        
                        
                           PAK Jae-gyong
                           (más néven: Chae-Kyong; PAK Jae Gyong)
                        
                        
                           Születési idő: 1933.6.10.
                           Útlevélszám: 554410661
                           Neme: férfi
                        
                        
                           2009.12.22.
                        
                        
                           A Koreai Néphadsereg (Korean People’s Army) vezérezredese. A Népi Fegyveres Erők (People’s Armed Forces) általános politikai osztályának korábbi igazgatóhelyettese és a Népi Fegyveres Erők (People’s Armed Forces) logisztikai irodájának korábbi igazgatóhelyettese (a néhai Kim Jong-Il katonai tanácsadója). Jelen volt, amikor KIM Jong Un szemlét tartott a Stratégiai Rakétaerők Parancsnokságán (Strategic Rocket Force Command). A Koreai Munkáspárt Központi Bizottságának (Central Committee of the Workers’ Party of Korea) korábbi tagja. Az Imperializmus Elleni Koreai Veteránbizottság (Korean Committee of Veterans against Imperialism) elnöke.
                        
                     
                           5.
                        
                        
                           RYOM Yong
                        
                        
                           Neme: férfi
                        
                        
                           2009.12.22.
                        
                        
                           Az ENSZ által jegyzékbe vett Általános Atomenergetikai Hivatal (General Bureau of Atomic Energy) igazgatója, a nemzetközi kapcsolatok felelőse.
                        
                     
                           6.
                        
                        
                           SO Sang-kuk (más néven: SO Sang Kuk)
                        
                        
                           Születési idő: 1932 és 1938 között
                           Neme: férfi
                        
                        
                           2009.12.22.
                        
                        
                           A Kim Ir Szen Egyetem atomfizikai tanszékének (Department of Nuclear Physics, Kim Il Sung University) vezetője.
                        
                     
                           7.
                        
                        
                           KIM Yong Chol altábornagy
                           (más néven: KIM Yong-Chol; KIM Young-Chol; KIM Young-Cheol; KIM Young-Chul)
                        
                        
                           Születési idő: 1946
                           Születési hely: Pyongan-Pukto, DPRK
                           Neme: férfi
                        
                        
                           2011.12.19.
                        
                        
                           A Koreai Munkáspárt Központi Katonai Bizottságának (Workers’ Party of Korea Central Military Commission), valamint a Koreai Népi Demokratikus Köztársaság Politikai Hivatalának (Politburo) és Államügyi Bizottságának (State Affairs Commission of the Democratic People’s Republic of Korea) tagja. Az Egyesült Nemzetek Biztonsági Tanácsa által jegyzékbe vett szervezet, az Általános Hírszerző Hivatal (Reconnaissance General Bureau, RGB) korábbi parancsnoka. Az Egységfront Osztály (United Front Department) korábbi igazgatója.
                        
                     
                           8.
                        
                        
                           CHOE Kyong-song
                           (más néven: CHOE Kyong song)
                        
                        
                           Születési idő: 1945
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) vezérezredese. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           9.
                        
                        
                           CHOE Yong-ho (más néven: CHOE Yong Ho)
                        
                        
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) tábornoka/a Koreai Néphadsereg (Korean People’s Army) légierejének vezérezredese. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Koreai Néphadsereg (Korean People’s Army) légierejének és légvédelmi elhárító erőinek a parancsnoka. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           10.
                        
                        
                           HONG Sung-Mu
                           (más néven: HUNG Sun Mu; HONG Sung Mu)
                        
                        
                           Születési idő: 1942.1.1.
                           Neme: férfi
                        
                        
                           2016.5.20.
                        
                        
                           A Hadianyag-ipari Minisztérium (Munitions Industry Department, MID) igazgatóhelyettese. A hagyományos fegyvereket és rakétákat – beleértve a ballisztikus rakétákat – érintő programok kidolgozásáért felelős. A nukleáris fegyverek ipari fejlesztési programjaiért felelős főbb személyek egyike. E minőségében felelős a KNDK nukleáris tevékenységekkel, ballisztikus rakétákkal, vagy egyéb tömegpusztító fegyverekkel kapcsolatos programjaiért. Megtekintette a Hwasong-15 interkontinentális ballisztikus rakéta 2017. november 28-i fellövését.
                        
                     
                           11.
                        
                        
                           JO Kyongchol (más néven: JO Kyong Chol)
                        
                        
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) tábornoka. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Katonai Biztonsági Parancsnokság (Military Security Command) igazgatója. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Elkísérte Kim Jong Unt az eddigi legnagyobb szabású nagy hatótávolságú tüzérségi lőgyakorlatra.
                        
                     
                           12.
                        
                        
                           KIM Chun-sam
                           (más néven: KIM Chun Sam)
                        
                        
                           Neme: férfi
                        
                        
                           2016.5.20.
                        
                        
                           Altábornagy, a Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Koreai Néphadsereg Katonai Főparancsnoksága Műveleti Osztályának (Operations Department of the Military Headquarters of the Korean People’s Army) korábbi igazgatója és a Katonai Főparancsnokság (Military Headquarters) első főparancsnok-helyettese. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           13.
                        
                        
                           KIM Chun-sop
                           (más néven: KIM Chun Sop)
                        
                        
                           Neme: férfi
                        
                        
                           2016.5.20.
                        
                        
                           A Hadianyag-ipari Minisztérium (Munitions Industry Department, MID) korábbi igazgatója. A Nemzeti Védelmi Bizottság (National Defence Commission) korábbi tagja, amelyet az Államügyi Bizottsággá (State Affaires Commission, SAC) alakítottak át, és a KNDK egyik kulcsfontosságú szerve honvédelmi ügyekben. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Részt vett az azok számára tartott hivatalos fényképezésen, akik hozzájárultak a 2015. májusi, tengeralattjáróról indítható ballisztikusrakéta-teszt sikeréhez.
                        
                     
                           14.
                        
                        
                           KIM Jong-gak
                           (más néven: KIM Jong Gak)
                        
                        
                           Születési idő: 1941.7.20.
                           Születési hely: Pyongyang, DPRK
                           Neme: férfi
                        
                        
                           2016.5.20.
                        
                        
                           A Koreai Néphadsereg általános politikai osztályának (General Political Department of the Korean’s People’s Army) korábbi igazgatója. A Koreai Néphadsereg (Korean People’s Army) vezérőrnagya, a Kim Ir Szen Hadtudományi Egyetem (Military University of Kim Il-Sung) rektora, a Népi Fegyveres Erőkért (People’s Armed Forces) felelős korábbi miniszter, valamint a Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely honvédelmi ügyekben a KNDK egyik kulcsfontosságú szerve. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           15.
                        
                        
                           KIM Rak Kyom
                           (más néven: KIM Rak-gyom; KIM Rak Gyom)
                        
                        
                           Neme: férfi
                        
                        
                           2016.5.20.
                        
                        
                           Négycsillagos tábornok, a Stratégiai Rakétaerők (Strategic Rocket Force), az Egyesült Nemzetek Szervezete által jegyzékbe vett szervezet parancsnoka, amely a jelentések szerint jelenleg négy stratégiai és taktikai rakétaegységet vezet, ideértve a KN-08 (interkontinentális ballisztikus rakéta) egységet is. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. Sajtóértesülések szerint KIM részt vett a 2016. áprilisi interkontinentális ballisztikus rakéta hajtóműkísérletén KIM Jong Unnal együtt. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Ballisztikusrakéta-kilövési gyakorlatot rendelt el.
                        
                     
                           16.
                        
                        
                           KIM Won-hong
                           (más néven: KIM Won Hong)
                        
                        
                           Születési idő: 1945.1.7.
                           Születési hely: Pyongyang, DPRK
                           Útlevélszám: 745310010
                           Neme: férfi
                        
                        
                           2016.5.20.
                        
                        
                           Vezérezredes. A Koreai Néphadsereg általános politikai osztályának (General Political Department of the Korean People’s Army) korábbi első igazgatóhelyettese. Az Állambiztonsági Hivatal (State Security Department) korábbi igazgatója. Korábbi állambiztonsági miniszter. A Koreai Munkáspárt Központi Katonai Bizottságának (Central Military Commission of the Workers’ Party of Korea) és a Nemzeti Védelmi Bizottságnak (National Defence Commission) a tagja – amely Államügyi Bizottsággá (State Affaires Commission, SAC) történő átalakítását megelőzően honvédelmi ügyekben a KNDK egyik kulcsfontosságú szerve volt –, honvédelmi ügyekben ezek a bizottságok a KNDK kulcsfontosságú szervei. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           17.
                        
                        
                           PAK Jong-chon
                           (más néven: PAK Jong Chon)
                        
                        
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) vezérezredese, 2019 áprilisa óta a Koreai Néphadsereg (Korean People’s Army) vezérkari főnöke; 2020 áprilisa óta a Politikai Hivatal (Politburo) tagja. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           18.
                        
                        
                           LI Yong-ju
                           (más néven: RI Yong Ju)
                        
                        
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) tengernagya. A Koreai Munkáspárt Központi Katonai Bizottságának (Central Military Commission of the Workers’ Party of Korea) korábbi tagja, amely a KNDK egyik kulcsfontosságú szerve honvédelmi ügyekben. A Koreai Néphadsereg (Korean People’s Navy) haditengerészetének főparancsnoka: a haditengerészet részt vesz a ballisztikus rakétákkal kapcsolatos programok kidolgozásában és a KNDK tengeri hadereje nukleáris kapacitásainak kiépítésében. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           19.
                        
                        
                           SON Chol-ju
                           (más néven: SON Chol Ju)
                        
                        
                           Neme: férfi
                        
                        
                           2016.5.20.
                        
                        
                           A Koreai Néphadsereg (Korean People’s Army) vezérezredese. A Koreai Néphadsereg (Korean People’s Army) szervezeti kérdésekért felelős igazgatóhelyettese, valamint a légi erők és a légvédelmi elhárító erők – amelyek felügyelik a modernizált légvédelmi rakéták fejlesztését – korábbi politikai igazgatója. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           20.
                        
                        
                           YUN Jong-rin
                           (más néven: YUN Jong Rin)
                        
                        
                           Neme: férfi
                        
                        
                           2016.5.20.
                        
                        
                           Vezérezredes, a legfőbb őrparancsnokság (Supreme Guard Command) korábbi parancsnoka. A Koreai Munkáspárt Központi Katonai Bizottságának (Central Military Commission of the Workers Party of Korea) korábbi tagja és a Nemzeti Védelmi Bizottság (National Defence Commission) tagja. Ez utóbbi Államügyi Bizottsággá (State Affaires Commission, SAC) történő átalakítását megelőzően a KNDK egyik kulcsfontosságú szerve volt honvédelmi ügyekben. Honvédelmi ügyekben ezek mind a KNDK kulcsfontosságú szervei. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           21.
                        
                        
                           HONG Yong Chil
                        
                        
                           Neme: férfi
                        
                        
                           2016.5.20.
                        
                        
                           A Hadianyag-ipari Minisztérium (Munitions Industry Department, MID) igazgatóhelyettese. A Hadianyag-ipari Minisztérium (Munitions Industry Department) – amelyet 2016. március 2-án vettek jegyzékbe – a KNDK rakétaprogramjának kulcsfontosságú szereplője. Az MID irányítása alá tartozik a KNDK-beli ballisztikus rakéták, így a Taepo Dong-2 fejlesztése, a fegyvergyártás és K+F programok. Az MID alá tartozik a Második Gazdasági Bizottság (Second Economic Committee) és a Második Természettudományi Akadémia (Second Academy of Natural Sciences), amelyeket 2010 augusztusában vettek jegyzékbe. Az elmúlt években az MID a KN08 mobil platformról indítható interkontinentális ballisztikus rakéta kifejlesztésén dolgozott. HONG a KNDK nukleáris és ballisztikusrakéta-programjainak fejlesztéséhez kapcsolódó számos eseményre elkísérte KIM Jong Unt, és feltételezések szerint jelentős szerepet játszott a KNDK 2016. január 6-i kísérleti atomrobbantásában. A Koreai Munkáspárt Központi Bizottságának (Workers’ Party of Korea Central Committee) igazgatóhelyettese. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért. Jelen volt az interkontinentális ballisztikus rakéták új típusú meghajtóművének 2016. áprilisi próbaindításán.
                        
                     
                           22.
                        
                        
                           RI Hak Chol
                           (más néven: RI Hak Chul, RI Hak Cheol)
                        
                        
                           Születési idő: 1963.1.19. vagy 1966.5.8.
                           Útlevélszám: 381320634; PS-563410163
                           Neme: férfi
                        
                        
                           2016.5.20.
                        
                        
                           A Green Pine Társult Vállalkozás (Green Pine Associated Corporation, „Green Pine”) elnöke Az ENSZ BT szankcióbizottsága szerint a Green Pine vette át a Koreai Bányászatfejlesztési Kereskedelmi Vállalat (Korea Mining Development Trading Corporation, KOMID) több tevékenységét. A szankcióbizottság 2009 áprilisában vette jegyzékbe a KOMID-ot, amely a KNDK első számú fegyverkereskedője és a ballisztikus rakétákkal és hagyományos fegyverekkel kapcsolatos áruk és felszerelések legfőbb exportőre. A Green Pine exportálja továbbá a KNDK-ból a fegyverek és az azokhoz kapcsolódó anyagok közel felét. A Green Pine a fegyverek és azokhoz kapcsolódó anyagok KNDK-ból való exportja miatt került szankciók hatálya alá. A Green Pine tengeri katonai járművek és fegyverzetek, például tengeralattjárók, katonai hajók és rakétarendszerek gyártására szakosodott, és torpedókat exportált, valamint technikai segítségnyújtást biztosított iráni védelmi vállalatoknak. A Green Pine-t az Egyesült Nemzetek Biztonsági Tanácsa jegyzékbe vette.
                        
                     
                           23.
                        
                        
                           YUN Chang Hyok
                        
                        
                           Születési idő: 1965.8.9.
                           Neme: férfi
                        
                        
                           2016.5.20.
                        
                        
                           A Nemzeti Űrtechnológia-fejlesztési Hivatal műholdvezérlő-központjának (Satellite Control Centre, National Aerospace Development Administration, NADA) az igazgatóhelyettese. A Nemzeti Űrtechnológia-fejlesztési Hivatal (NADA) a 2270 (2016) sz. ENSZ BT-határozatban foglalt szankciók hatálya alá tartozik, tekintettel arra, hogy a KNDK űrtudomány és -technológia fejlesztésében vesz részt, beleértve a műhold fellövéseket és a hordozórakétákat is. A 2270 (2016) sz. ENSZ BT-határozat elítélte a 2016. február 7-i műholdkilövést figyelemmel arra, hogy ballisztikus rakétatechnológiát alkalmaztak, ezzel súlyosan megszegve az 1718 (2006), az 1874 (2009), a 2087 (2013), és a 2094 (2013) sz. ENSZ BT-határozatokat. Mint ilyen, felelős a KNDK nukleáris fegyverekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért vagy előmozdításáért.
                        
                     
                           24.
                        
                        
                           RI Myong Su
                        
                        
                           Születési idő: 1937.
                           Születési hely: Myongchon, North Hamgyong, DPRK
                           Neme: férfi
                        
                        
                           2017.4.7.
                        
                        
                           A Koreai Néphadsereg (Korean People’s Army) vezérőrnagya, a Koreai Néphadsereg főparancsnokságának (KPA Supreme Command) első parancsnokhelyettese. 2018-ig a Koreai Munkáspárt Központi Katonai Bizottságának (Central Military Commission of the Workers’ Party of Korea) tagja, valamint a Népi Fegyveres Erők (People’s Armed Forces) vezérkari főnöke. Ri Myong Su továbbra is befolyással bír honvédelmi kérdésekben, többek között a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak tekintetében. Ri Myong Su hosszú ideje a – jelenleg tizennegyedik hivatali ciklusában járó – legfelsőbb népgyűlés (Supreme People’s Asssembly, SPA) tagja.
                        
                     
                           25.
                        
                        
                           SO Hong Chan
                        
                        
                           Születési idő: 1957.12.30.
                           Születési hely: Kangwon, DPRK
                           Útlevélszám: PD836410105. Az útlevél lejárati ideje: 2021.11.27.
                           Neme: férfi
                        
                        
                           2017.4.7.
                        
                        
                           A Népi Fegyveres Erőkért (People’s Armed forces) felelős miniszter első helyettese és a Népi Fegyveres Erők logisztikai hivatalának (Logistics Bureau of the People’s Armed forces) igazgatója, a Koreai Munkáspárt Központi Katonai Bizottságának (Central Military Commission of the Workers’ Party of Korea) tagja, valamint a Népi Fegyveres Erők (People’s Armed Forces) vezérezredese. Ebben a minőségében So Hong Chant felelősség terheli a KNDK nukleáris tevékenységekkel, ballisztikus rakétákkal, vagy más tömegpusztító fegyverekkel kapcsolatos programjainak támogatásáért, illetve előmozdításáért.
                        
                     
                           26.
                        
                        
                           WANG Chang Uk
                        
                        
                           Születési idő: 1960.5.29.
                           Neme: férfi
                        
                        
                           2017.4.7.
                        
                        
                           Ipari és atomenergia-ügyi miniszter. Ebben a minőségében Wang Chang Ukot felelősség terheli a KNDK nukleáris tevékenységekkel, ballisztikus rakétákkal, vagy más tömegpusztító fegyverekkel kapcsolatos programjainak támogatásáért, illetve előmozdításáért.
                        
                     
                           27.
                        
                        
                           JANG Chol
                        
                        
                           Születési idő: 1961.3.31.
                           Születési hely: Pyongyang, DPRK
                           Útlevélszám: 563310042
                           Neme: férfi
                        
                        
                           2017.4.7.
                        
                        
                           Az Állami Tudományos Akadémia (State Academy of Sciences) korábbi elnöke, amely szervezet feladata a KDNK műszaki és tudományos képességeinek a fejlesztése. E minőségében Jang Chol stratégiai pozíciót töltött be a KNDK nukleáris tevékenységeinek fejlesztése terén. Így felelősség terheli a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.”.
                        
                     
            
               2.   
               Az (EU) 2017/1509 rendelet XV. mellékletében, a b. rész („A 34. cikk (4) bekezdésének a) pontjával összhangban jegyzékbe vett jogi személyek, szervezetek és szervek”) 2. bejegyzésének helyébe a következő lép:
               
                            
                        
                        
                           Név (és lehetséges álnevek)
                        
                        
                           Hely
                        
                        
                           A jegyzékbe vétel dátuma
                        
                        
                           A jegyzékbe vétel okai
                        
                     
                           „2.
                        
                        
                           Korean Ryengwang Trading Corporation
                           más néven: KOREA RYONGWANG TRADING CORPORATION
                        
                        
                           Rakwon-dong, Pothonggang District, Pyongyang, DPRK
                        
                        
                           2009.12.22.
                        
                        
                           A Korea Ryongbong Általános Vállalat (Korea Ryongbong General Corporation) leányvállalata (az ENSZ BT által jegyzékbe vett szervezet, 2009.4.24.).”.
                        
                     
            
               3.   
               Az (EU) 2017/1509 rendelet XV. mellékletében, a c. rész („A 34. cikk (4) bekezdésének b) pontjával összhangban jegyzékbe vett természetes személyek”) 1–6. bejegyzésének helyébe a következők lépnek:
               
                            
                        
                        
                           Név (és lehetséges álnevek)
                        
                        
                           Azonosító adatok
                        
                        
                           A jegyzékbe vétel dátuma
                        
                        
                           A jegyzékbe vétel okai
                        
                     
                           „1.
                        
                        
                           JON Il-chun (más néven: JON Il Chun)
                        
                        
                           Születési idő: 1941.8.24.
                           Neme: férfi
                        
                        
                           2010.12.22.
                        
                        
                           KIM Tong-unt 2010 februárjában felmentették a „39. Hivatal” („Office 39”) igazgatói posztjáról. Ez a hivatal többek között árubeszerzéssel foglalkozik a KNDK diplomáciai képviseletei útján a szankciókat megkerülve. Helyére JON Il-chunt nevezték ki. A Nemzeti Védelmi Bizottság (National Defence Commission) képviselője, amely Államügyi Bizottsággá (State Affaires Commission, SAC) történő átalakítását megelőzően a KNDK egyik kulcsfontosságú szerve volt honvédelmi ügyekben, 2010 márciusában az Állami Fejlesztési Bank (State Development Bank) főigazgatójává választották. A Koreai Munkáspárt Központi Bizottságának (Workers’ Party of Korea Central Committee) póttagjává választották a Koreai Munkáspárt (Workers’ Party of Korea) 2016. májusi hetedik kongresszusán, melyen a Koreai Munkáspárt (Workers’ Party of Korea) elfogadta a KNDK nukleáris programjának folytatásáról szóló határozatot.
                        
                     
                           2.
                        
                        
                           KIM Tong-un (más néven: KIM Tong Un)
                        
                        
                           Neme: férfi
                        
                        
                           2009.12.22.
                        
                        
                           A Koreai Munkáspárt Központi Bizottsága (Central Committee of the Workers’ Party of Korea) proliferáció-finanszírozással foglalkozó „39. Hivatalának” („Office 39”) korábbi igazgatója. A beszámolók szerint 2011-ben azt a „38. Hivatalt” („Office 38”) irányította, amelynek a feladata a vezetőség és az elit számára történő pénzszerzés volt.
                        
                     
                           3.
                        
                        
                           KIM Yong Nam (KIM Yong-Nam, KIM Young-Nam, KIM Yong-Gon)
                        
                        
                           Születési idő: 1947.12.2.
                           Születési hely: Sinuju, DPRK
                           Neme: férfi
                        
                        
                           2018.4.20.
                        
                        
                           A szakértői csoport KIM Yong Namot az ENSZ által jegyzékbe vett Általános Hírszerző Hivatal (Reconnaissance General Bureau) ügynökeként azonosította. A szakértői csoport megállapította, hogy KIM Yong Nam és fia, KIM Su Gwang megtévesztő pénzügyi gyakorlatokat folytatnak, amelyek hozzájárulhatnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. KIM Yong Nam diplomataként való tevékenysége során több folyószámlát és megtakarítási számlát nyitott az Unióban és több nagy összegű – az Unióban és az Unión kívül fenntartott bankszámlára irányuló – átutalásban vett részt; az átutalások részben a saját nevén lévő számlákra, részben fia, KIM Su Gwang, illetve menye, KIM Kyong Hui nevén lévő számlákra irányultak.
                        
                     
                           4.
                        
                        
                           DJANG Tcheul Hy
                           (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)
                        
                        
                           Születési idő: 1950.5.11.
                           Születési hely: Kangwon
                           Neme: nő
                        
                        
                           2018.4.20.
                        
                        
                           DJANG Tcheul Hy férjével, KIM Yong Nammal, fiával, KIM Su Gwanggal és menyével, KIM Kyong Huivel megtévesztő pénzügyi gyakorlatokban vett részt, amelyek hozzájárulhattak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. Számos bankszámla tulajdonosa volt az Unióban, melyeket fia, KIM Su Gwang nyitott a nevében. Emellett több banki átutalásban vett részt menye, KIM Kyong Hui bankszámláiról az Unió területén kívüli bankszámlákra.
                        
                     
                           5.
                        
                        
                           KIM Su Gwang
                           (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)
                        
                        
                           Születési idő: 1976.8.18.
                           Születési hely: Pyongyang, DPRK
                           Diplomata, a KNDK belaruszi nagykövetsége
                           Neme: férfi
                        
                        
                           2018.4.20.
                        
                        
                           A szakértői csoport KIM Su Gwangot az ENSZ által jegyzékbe vett Általános Hírszerző Hivatal (Reconnaissance General Bureau) ügynökeként azonosította. A szakértői csoport megállapította, hogy apjával, KIM Yong Nammal megtévesztő pénzügyi gyakorlatokat folytatnak, amelyek hozzájárulhatnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. KIM Su Gwang több tagállamban számos bankszámlát nyitott, többek között a családtagjai nevére. Diplomataként való tevékenysége során több, az Unióban és az Unión kívül fenntartott – többek között a felesége, KIM Kyong Hui nevén lévő – bankszámlára irányuló nagy összegű átutalásban vett részt.
                        
                     
                           6.
                        
                        
                           KIM Kyong Hui
                        
                        
                           Születési idő: 1981.5.6.
                           Születési hely: Pyongyang, DPRK
                           Neme: nő
                        
                        
                           2018.4.20.
                        
                        
                           KIM Kyong Hui férjével, Kim Su Gwanggal, apósával, KIM Yong Nammal és anyósával, DJANG Tcheul Hyvel megtévesztő pénzügyi gyakorlatokban vett részt, amelyek hozzájárulhattak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. A férje, KIM Su Gwang és az apósa, KIM Yong Nam által indított több bankátutalás kedvezményezettje volt, és a saját, illetve anyósa, DJANG Tcheul Hy nevében pénzt utalt át az Unió területén kívül fenntartott számlákra.”.
                        
                     
            
               4.   
               Az (EU) 2017/1509 rendelet XVI. mellékletébe, az a. rész („Természetes személyek”) 4–24. bejegyzésének helyébe a következők lépnek:
               
                            
                        
                        
                           Név (és lehetséges álnevek)
                        
                        
                           Azonosító adatok
                        
                        
                           A jegyzékbe vétel dátuma
                        
                        
                           A jegyzékbe vétel okai
                        
                     
                           „4.
                        
                        
                           JON Chol Young
                           más néven: JON Chol Yong
                        
                        
                           Útlevélszám: 563410192
                           Diplomata, a KNDK angolai nagykövetsége
                           Születési idő: 1975.4.30.
                        
                        
                           2018.1.22.
                        
                        
                           A Green Pine Társult Vállalkozás (Green Pine Associated Corporation) korábbi angolai képviselője és a KNDK Angolába akkreditált diplomatája.
                           A Green Pine-t az ENSZ többek között az ENSZ fegyverembargójának megsértése miatt jegyzékbe vette. A Green Pine emellett tárgyalásokat folytatott az angolai hadihajók felújítására vonatkozó szerződésekről, megsértve ezzel az ENSZ Biztonsági Tanácsának határozataival megállapított tilalmakat.
                        
                     
                           24.
                        
                        
                           SO Tong Myong
                        
                        
                           Születési idő: 1956.9.10.
                        
                        
                           2015.7.3.
                        
                        
                           A Koreai Nemzeti Biztosító Társaság (Korean National Insurance Corporation, KNIC) korábbi elnöke, a KNIC Ügyvezető Igazgatási Bizottságának (KNIC Executive Management Committee) korábbi elnöke (2012. június); a Koreai Nemzeti Biztosító Társaság (Korea National Insurance Corporation) korábbi főigazgatója (2013 szeptemberében), a KNIC nevében vagy annak irányítása alatt jár el.”.
                        
                     
            
               5.   
               Az (EU) 2017/1509 rendelet XVI. mellékletében, a b. rész („Jogi személyek, szervezetek és szervek”) 4. bejegyzése helyébe a következő lép:
               
                            
                        
                        
                           Név (és lehetséges álnevek)
                        
                        
                           Hely
                        
                        
                           A jegyzékbe vétel dátuma
                        
                        
                           A jegyzékbe vétel okai
                        
                     
                           „4.
                        
                        
                           Pan Systems Pyongyang
                           más néven: Wonbang Trading Co.; Glocom; International Golden Services; International Global System
                        
                        
                           Cím: Room 818, Pothonggang Hotel, Ansan-Dong, Pyongchon district, Pyongyang, DPRK.
                        
                        
                           2017.10.16.
                        
                        
                           A Pan Systems Eritreának kísérelt meg fegyvereket és azokhoz kapcsolódó felszereléseket eladni, és ezzel segített kijátszani az ENSZ BT által kivetett szankciókat.
                           A Pan Systems továbbá az ENSZ által jegyzékbe vett Általános Hírszerző Hivatal (Reconnaissance General Bureau) szervezetének irányítása alatt áll és nevében jár el.”.